Temeljem članka 34. Zakona o komunalnom gospodarstvu („Narodne novine“, broj 68/18 i 110/18) i članka 32. Statuta Grada Skradina ("Službeni vjesnik Šibensko-kninske županije", broj 10/09, 5/13 i 3/18), Gradsko vijeće Grada Skradina na 13. sjednici, od 29. ožujka 2019. godine, donosi

**ODLUKU O POVJERAVANJU**

**OBAVLJANJA KOMUNALNIH DJELATNOSTI**

**TRGOVAČKOM DRUŠTVU RIVINA JARUGA d.o.o.**

**I. OPĆE ODREDBE**

Članak 1.

Ovom Odlukom povjerava se trgovačkom društvu Rivina jaruga d.o.o. Skradin za komunalne djelatnosti, OIB: 35718634536, Trg Male Gospe 4, 22222 Skradin, komunalnom društvu u vlasništvu Grada Skradina (u daljnjem tekst: Rivina jaruga d.o.o.) obavljanje komunalnih djelatnosti iz članka 2. ove Odluke na području Grada Skradina.

**II KOMUNALNE DJELATNOSTI**

Članak 2.

Komunalne djelatnosti čije obavljanje se povjerava su:

1. održavanje javnih površina na kojima nije dopušten promet motornim vozilima

2. održavanje građevina javne odvodnje oborinskih voda

3. održavanje javnih zelenih površina

4. održavanje građevina, uređaja i predmeta javne namjene

5. održavanje groblja

6. održavanje čistoće javnih površina

7. održavanje javne rasvjete

8. održavanje plaža

9. usluge parkiranja na uređenim javnim površinama

**III. ROK NA KOJI SE POVJERAVA OBAVLJANJE KOMUNALNIH DJELATNOSTI**

Članak 3.

Obavljanje komunalnih djelatnosti iz članka 2. ove Odluke povjerava se trgovačkom društvu Rivina jaruga d.o.o. na neodređeno vrijeme, odnosno dok je ova Odluka na snazi i dok je trgovačko društvo registrirano za obavljanje povjerenih komunalnih djelatnosti.

**IV. OBVEZE DRUŠTVA PREMA GRADU SKRADINU**

Članak 4.

Rivina jaruga d.o.o dužna je postupati u skladu s načelima na kojima se temelji komunalno gospodarstvo sukladno zakonu koji uređuje komunalno gospodarstvo, a jednom godišnje društvo podnosi Gradskom vijeću Grada Skradina izvješće o poslovanju.

Članak 5.

Međusobna prava i obveze između Rivine jaruge d.o.o. i Grada Skradina, za obavljanje povjerenih komunalnih djelatnosti, uređuju se Ugovorom.

Članak 6.

Za uslužnu komunalnu djelatnost iz članka 2. stavak 1. točka 9. Rivina jaruga d.o.o. dužna je u svrhu obavljanja te djelatnosti, uz prethodnu suglasnost Gradskog vijeća Grada Skradina, donijeti opće uvjete isporuke komunalnih usluga.

**V. PRIJELAZNE I ZAVRŠNE ODREDBE**

Članak 7.

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 363-01/19-01/2

Urbroj:2182/03-02-19-1

Skradin, 29. ožujka 2019.

**GRADSKO VIJEĆE  
GRADA SKRADINA**

**PREDSJEDNICA**

**Nadija Zorica, v.r.**